open-index/open-wikipedia-markdown huggingface dataset:
Lėlė ant grandinės (filmas)

**Lėlė ant grandinė** () – 1971 m. sukurtas trileris pagal to paties pavadinimo Alistairo MacLeano romaną. Autorius pagal savo knygą sukūrė ir filmo scenarijų.

Juostą režisavo Geoffrey Reeve, o kitas režisierius Don Sharp buvo nusamdytas specialiai nufilmuoti laivų gaudynių Amsterdamo kanaluose sceną. 

## Pagrindiniai aktoriai
: *Aktorius – vaidmuo*
* Sven-Bertil Taube – majoras Polas Šermanas
* Barbara Parkins – Megė
* Alexander Knox – pulkininkas de Grafas
* Patrick Allen – inspektorius van Gelderis
* Vladek Sheybal – Megren
* Ania Marson – Astrida
* Penny Casdagli – Trudė
* Peter Hutchins – žudikas

## Turinys

Interpole dirbantis pulkininkas Polas Šermanas Amsterdame mėgina išaiškinti narkotikų tiekimo į JAV tinklą, tačiau jį turėjęs sutikti agentas žūna oro uoste, taip ir nespėjęs perduoti turimos informacijos. Nors apie Polo atvykimą žinojo vos keli žmonės, nuo pat pirmos dienos jis pats tampa žudikų taikiniu. Polo koziris – dar viena agentė Megė, atvykusi vėliau nei jis ir apie kurios egzistavimą daugiau niekas nežino. Policijos viršininkas de Grafas, turintis padėti Šermanui, nėra patenkintas šio atvykimu, tačiau inspektorius van Gelderis, kurio dukterėčiai Trudei dėl heroino perdozavimo buvo pažeistos smegenys. Šermanas ir Megė aptinka, kad narkotikai gabenami paslėpti lėlėse, tačiau kažkas iš policijos vadovybės dangsto nusikaltėlius. Megė prasmunka į pilį, kur nusikaltėlių sučiumpama ir nužudoma. Bylos tyrimas perauga į asmenį kerštą, tačiau Šermanas pats patenka į rankas nusikaltėliams, mat paaiškėja, kad narkotikų tiekimo organizatorius yra jam padedantis policijos inspektorius, o šio dukterėčia – jokia ligonė...
Rendez-Vous (2015 filmas)

**Rendez-Vous** – 2015 m. Olandijoje sukurtas trileris.

## Pagrindiniai aktoriai
: *Aktorius – vaidmuo*
* Loes Haverkort – Simona
* Mark van Eeuwen – Erikas 
* Pierre Boulanger – Mišelis
* Peter Paul Muller – Piteris
* Jennifer Hoffman – Liana
* Eva Duijvestein – Rita
* Rosa Reuten – Helena

## Turinys

Simona ir Erikas su 2 vaikais persikrausto iš Olandijos į nedidelį kaimelį Prancūzijoje, kur jos motina paliko jiems didelį, tačiau apleistą namą. Poros santykiai jau kurį laiką yra pašliję, todėl jiedu tikisi, kad nauja vieta ir nauja veikla padės juos pataisyti. Jiedu svajoja namą paversti šeimos viešbučiu ir Erikas, susipažinęs su kaimynu Piteriu, šio padedamas pasineria į darbus ir toliau mažai laiko praleidžia su šeima. Pastarasis, sužinojęs, kad Simona taip pat paveldėjo ir didelę pinigų sumą, kuria vis ambicingesnius planus. Moteris bando apie tai pasikalbėti su vyru, tačiau Erikas pernelyg daug laiko praleidžia statybose ir su naujuoju draugu. Šiai dėmesį pradeda rodyti vienas iš name dirbančių darbininkų Mišelis ir po kurio laiko jiedu tampa meilužiais. Kuomet apie tai sužino Erikas, Simona su meilužiu nutraukia visus santykius. Sutuoktiniai susitaiko, tačiau, apsilankiusi Piterio namuose, Simona pamato senas nuotraukas, iš kurių supranta, kad Mišelis yra šio sūnus, be to, ji laukiasi šio vaiko. Vėliau konflikto metu Simona pastumia Piterį, kuris krisdamas trenkiasi galva ir miršta. Jiedu nugabena kūną į šio namus, tačiau policija netrukus suseka ir suima sutuoktinius. Kuomet atrodo, kad šiems nebėra galimybės ištrūkti, policija juos paleidžia, mat kaltę dėl nužudymo prisiima Mišelis...
Eksperimentinis hiphopas

**Eksperimentinis hiphopas** (dar žinomas kaip **abstraktusis hiphopas**) – hiphopo muzikos žanras, kuriame naudojami struktūriniai elementai, kurie paprastai nėra aptinkami tradicinėje hiphopo muzikoje. Nors dauguma šio žanro kūrinių sukurti naudojant elektroninius instrumentus, jie koncertų metu neretai atliekami naudojant tikrus instrumentus.

Žanras, kaip manoma, atsirado XX a. 10-ame dešimtmetyje, hiphopo prodiuseriams pradėjus semtis įkvėpimo iš tokių žanrų, kaip roko, soul, klasikinės muzikos bei džiazo.
Gyvenk kaip policininkas, mirk kaip vyras

**Gyvenk kaip policininkas, mirk kaip vyras** () – 1976 m. Italijoje sukurtas trileris.

## Pagrindiniai aktoriai
: *Aktorius – vaidmuo*
* Marc Porel – Fredas
* Ray Lovelock – Tonis
* Adolfo Celi – bosas
* Franco Citti – Rudis Ruginskis
* Silvia Dionisio – Norma
* Marino Base – Rikas Kontis
* Renato Salvatori – Roberto Paskvinis / Bibi
* Bruno Corazzari – Morandis
* Daniele Dublino – korumpuotas policijos inspektorius
* Alvaro Vitali

## Turinys

Specialaus policijos padalinio pareigūnai Fredas ir Tonis visuomet veikia savo nuožiūra: radę įtariamuosius, jie nesulaiko nusikaltėlių, o paprasčiausiai juos nužudo: merginą gatvėje bandžiusius apiplėšti motociklininkus ar su įkaite name užsibarikadavusius 3 banditus. Kuomet gatvėje nušaunamas jų kolega Gvido, tyręs žinomo gangsterio, pravarde Bibi, bylą, abu policininkai meta iššūkį visai nusikaltėlių grupuotei. Jie sudegina į pobūvį susirinkusių gangsterių automobilius ir tokiu būdu priverčia juos pačius pradėti dviejų nepažįstamų keršytojų medžioklę. Būrio vadas patiki Fredui ir Toniui tik Bibi bylą, tačiau šis sugeba išsiaiškinti, kad jam kerštą paskelbę vyrai dirba policijoje. Prasideda lenktynės, kurie kuriuos pirmiau prigriebs ir sėkmė galiausiai nusišypso policininkams...
Raudonplaukis amerikietis

**Raudonplaukis amerikietis** () – 1991 m. Italijoje sukurta komiška drama.

## Pagrindiniai aktoriai
: *Aktorius – vaidmuo*
* Burt Young – Džordžas
* Fabrizio Bentivoglio – Vitorio
* Valeria Milillo – Antoneta
* Sabrina Ferilli – Zaira
* Orsetta de Rossi – Irina
* Paola Lucentini – Santina
* Tullia Alborghetti – Elvyra
* Gianpaolo Saccarola – Tonis 
* Monica Goldfuss – Lina
* Miranda Martino – Nela

## Turinys

1934-ieji metai. Vitorio dirba savo dėdės Oskaro pažinčių tarnyboje, tačiau netenka darbo dėl bandymo suvilioti pastarojo žmoną. Dėdė uždaro agentūrą iki rudens ir išvyksta, tuo tarpu Vitorio susipažįsta su amerikiečiu Džordžu, atvykusiu į Italiją rasti sau žmonos. Nusprendęs papildomai užsidirbti, Vitorio sutinka šiam padėti ir, palikęs savo žmoną Elvyrą, išvyksta į kitą miestą susitikti su kandidatėmis. Vis dėlto viskas klojasi ne taip paprastai, mat visos merginos yra pagražinusios savo anketos duomenis, o ir pats Džordžas, prisistatęs kaip laidojimo biuro bendrasavininkis, turi ką slėpti. Po kelių nesėkmingų bandymų jie randa amerikiečiui tinkamą merginą Antonetą, tačiau Vitorio turi per 5 dienas parengti visus reikalingus dokumentus merginai išvykti į Ameriką, nors ji pati abejoja ar nori tekėti už gerokai vyresnio vyro. Po kartu su Vitorio praleistos nakties Antoneta išvyksta su Džordžu. Vos šiems išplaukus, Vitorio perskaito laikraštyje, kad jo dėdė Oskaras nušautas, o jis pats ieškomas policijos. Jis sėda į automobilį, tačiau sulaikomas policijos, kuriame šie randa Džordžo paliktą lagaminą su ginklu. Filmo pabaigoje Vitorio, sėdėdamas kalėjime, rašo laišką Musoliniui (kurio partijai priklauso), tvirtindamas esąs nekaltas...

## Apdovanojimai
Sodriai raudona

**Sodriai raudona** () – 1975 m. režisieriaus Dario Argento sukurtas giallo filmas.

## Pagrindiniai aktoriai
: *Aktorius – vaidmuo*
* David Hemmings – Markus
* Daria Nicolodi – Džijana
* Macha Meril – Helga
* Clara Calamai – Marta
* Gabriele Lavia – Karlo
* Giuliana Calandra – Amanda
* Eros Pagni – skulptorius Kalkabrini

## Turinys

Parapsichologų kongrese viena iš pranešėjų Helga Ulman, patyrusi transą, pradeda kalbėti, kad salėje tarp žmonių yra žmogžudys, kad ji mato nusikaltimą atokioje viloje ir girdi vaikišką dainelę. Tą pačią naktį ją nužudo, o nusikaltėlį, vilkintį juodą lietpaltį, pastebi jaunas džiazo muzikantas Markus. Kartu su kongrese dalyvavusia žurnaliste Džijana jis pradeda domėtis nusikaltimu ir patys imasi savo tyrimo...

## Apdovanojimai
* Italijos nacionalinis kino žurnalistų sindikatas – geriausia muzika (nominacija)
Industrinis hiphopas

**Industrinis hiphopas** – muzikos žanras, jungiantis industrial ir hiphopo žanrų elementus. Manoma, jog žanras atsirado XX. a. 9-tojo dešimtmečio viduryje, tokių muzikantų, kaip Mark Stewart, Bill Laswell ir Adrian Sherwood muzikoje. Industrinis hiphopas neretai dėl savo panašumų yra painiojamas su trip hop bei breakcore žanrais.
Alternatyvus hiphopas

**Alternatyvus hiphopas** (dar vadinamas **alternatyviuoju repu**) – hiphopo muzikos subžanras, aprėpiantis didelę hiphopo dalį. Šio žanro atlikėjai įkvėpimo daugiau semiasi iš roko, džiazo soul, regio, kantri bei kitų žanrų, nei iš tradicinio hiphopo.

Alternatyvus hiphopas susiformavo XX. 9-to dešimtmečio pabaigoje JAV. Tuo pačiu metu formavosi ir populiaresnis žanras gangsta rap, todėl alternatyviajam hiphopui išpopuliarėti neteko. Žanro sugrįžimu laikomas 10-to dešimtmečio pabaiga, pradėjus populiarėti indie muzikai. Alternatyvus hiphopas tapo populiariu kartu su tokiais atlikėjais kaip „OutKast“ ir Kanye West ir šiuo metu yra vienas iš populiariausių hiphopo subžanrų.
Brian Houghton Hodgson

**Brian Houghton Hodgson** (1800 m. vasario 1 d. arba 1801 m. − 1894 m. gegužės 23 d.) – gamtininkas ir etnologas, dirbęs Indijoje ir Nepale kaip britų rezidentas. Jis aprašė daug paukščių ir žinduolių rūšių, gyvenančių Himalajuose. Tyrinėjo Tibeto budizmą ir plačiai aprašė religiją ir lingvistiką.

## Biografija
Jis buvo antras vaikas iš septynių gimusių Briano Hodgsono (1766–1858) ir Katerinos (1775?–1851) šeimoje. Gimė *Lower Beech*, Prestburyje, Češyro grafystėje. Budamas septyniolikos metų (1818 m.) jis keliavo į Indiją kaip Rytų Indijos (Ost-Indijos) kompanijos raštininkas. Per savo komandiruotę jis gerai išmoko nepalų ir nevarų kalbas.
Rinko budistų tekstus sanskrito ir pali kalbomis ir juos studijavo kartu su *Pandit Amritananda*. Domėjosi Himalajų regiono žmonių kultūra. Vėliau tyrinėjo Kangjur ir Tengjur tekstų kopijas.

Tyrinėjo Nepalo, Sikimo, Bengalijos gamtą. Jis surinko didelę paukščių ir žinduolių kolekciją, kurią vėliau padovanojo Britų muziejui. Atrado 39 žinduolių ir 124 paukščių rūšis. Jis atrado naują orongų (*Pantholops hodgsonii*) rūšį, kuri po jo mirties pavadinta jo garbei. Taip pat aprašė ir pavadino nykštukinių šernų (*Porcula salvania*) rušį . Zoologinė kolekcija, kurią jis padovanojo Britų muziejui 1843 ir 1858 metais sudarė 10 499 egzemplioriai.

Po jo mirties jo garbei buvo pavadinta:
* moliuginių gentis – moliūgaitis (*Hodgsonia*).
* rododendrų rūšis – gyslotasis rododendras (*Rhododendron hodgsoni*).
* paukščių rūšis – Hodžsono prinija (*Prinia hodgsonii*).

## Darbai
Standartinis autoriaus trumpinys **Hodgson** yra naudojamas nurodyti šį asmenį kaip autorių, cituojant lotynišką binomą

* (1880) *Miscellaneous essays relating to Indian subjects (Volume 1) (Volume 2)*. Trubner and Co., London
* (1874) *Essays on the Languages, Literature and Religion of Nepal and Tibet*. Trubner and Co., London
* (1847) *On the Kocch, Bódo and Dhimál tribes.* Baptist Mission Press, Calcutta
* (1841) *Illustrations of the literature and religion of the Buddhists* Self-published. Serampore

## Išnašos
Prestburis

**Prestburis** () – gyvenvietė Češyre, Anglijoje. Apie 3 km į šiaurę nuo Maklsfildo. 2001 m. surašymo duomenimis, gyveno 3324 gyventojai.

Yra Šv. Petro bažnyčia, Prestburio Anglikonų bažnyčios pradinė mokykla. Taip pat yra badmintono, kriketo, boulingo, futbolo, regbio, skvošo, teniso klubai.

## Žymūs žmonės
Įžymūs žmonės, kada nors gyvenę Prestburyje:
* Ángel Di María – profesionalus futbolininkas
* Wayne Rooney – profesionalus futbolininkas, persikėlė į Prestburį, kai pasirašė sutartį su Manchester United 2004 m.
* Carlos Tévez – profesionalus futbolininkas
* Wes Brown – profesionalus futbolininkas
* Owen Hargreaves – profesionalus futbolininkas
* Peter Crouch – profesionalus futbolininkas
* Brian Houghton Hodgson – gamtininkas ir etnologas
* Ashley Young – profesionalus futbolininkas

## Išnašos
Garantija (tarptautinė teisė)

**Garantija** – tarptautinių įsipareigojimų vykdymo užtikrinimo būdas, kai valstybė pasižada padėti kitai valstybei vykdyti įsipareigojimą, jei tai daryti trukdytų trečioji šalis.

Anksčiau garantijoms buvo priskiriami ir kiti tarptautinių įsipareigojimų vykdymo užtikrinimo būdai, pavyzdžiui, priesaikos, kryžiaus bučiavimas, įkaitų davimas.

Garantuojamo įsipareigojimo pavyzdžiu gali būti neutraliteto laikymasis. Pavyzdžiui, prieš Pirmąjį pasaulinį karą buvo garantuojamas Šveicarijos, Belgijos, Liuksemburgo neutralumas.

## Išnašos
Anabolizmas

**Anabolizmas** arba **biosintezė** – procesas, kurio metu iš pirmtakų yra sintetinamos organizmui reikalingos medžiagos. Tai gali būti ir mažos molekulinės masės medžiagos, pvz., aminorūgštys, angliavandeniai, purinai, pirimidinai ir sudėtingos, didelės molekulinės masės medžiagos, pvz., baltymai, nukleorūgštys, polisacharidai, lipidai. Sintezei reikalinga energija (ATP) ir redukcinė medžiaga (NADPH) susidaro katabolizmo metu. Anabolizmo metu organizmas susintetina jam reikalingus savitus cheminius junginius.
Sereikių koplyčia

**Sereikių koplyčia** – veikianti katalikų koplyčia Šiaulių rajone, Meškuičių seniūnijoje, Sereikių kaime, prie kelio , apie 2 km į pietryčius nuo Naisių. Medinė koplyčia stovi Lygumų Švč. Trejybės parapijos teritorijoje, vyksta proginės pamaldos. Anksčiau garsėjo Saldžiausio Jėzaus vardo ir šv. Vincento atlaidais.

Koplyčią supa veikiančios kaimo kapinėse. Šalia koplyčios palaidotas poetas Zigmas Gaidamavičius-Gėlė (1894–1912). Čia jį kasmet pagerbia jaunieji poetai, jo vardo literatūrinės premijos laimėtojai, pasodina po medelį šalia įveistame parke.

Sereikių koplyčios ir kapinių vartų kompleksas yra kultūros paveldo objektas, koplyčia 1997 m. įtraukta į LR Kultūros vertybių registrą (unik. kodas ).

## Istorija

Medinė koplyčia pastatyta Sereikiuose 1795 m. vietos gyventojo Juozo Stanislovaičio lėšomis. Pastatas buvo daug kartų remontuotas, todėl keitė išvaizdą. Iš koplytėlės, stovėjusios ant Kryžių kalno, 1936 m. prie Sereikių koplyčios buvo pristatytas priebažnytis – „bobinčius“. Tačiau neilgai trukus po remonto, 1938 m. koplyčia stipriai nukentėjo per gaisrą (buvo paliktas neužgesintas smilkytuvas, sukėlęs gaisrą). Nuostoliai siekė 11 tūkst. litų.

Dar prieš Antrąjį pasaulinį karą Sereikių žmonės pageidavo, kad šv. Mišias aukotų vietoje gyvenantis kunigas. Kadangi Sereikiai priklausė Lygumų parapijai, tai ir kunigai atvykdavo iš ten. Šiam sumanymui įgyvendinti ūkininkas Normantas žadėjo atiduoti savo žemę (apie 33 ha), tačiau ji buvo kiek toliau nuo koplyčios. Normantas siūlė susikeisti žemėmis su ūkininkais Jurgeliais, kurių apie 22 ha žemės buvo prie pat koplyčios, bet šie užmojai taip ir liko neįgyvendinti.

Sovietmečiu uždarinėjant bažnyčias, tas pats atsitiko ir Sereikiuose – maldos namai buvo uždaryti 1961 m. Tuomet Lygumų klebonas Prosperas Bubnys pasirūpino paimti ir išsaugoti altoriaus paveikslus. Vėliau jie buvo restauruoti, o prasidėjus Atgimimui – grąžinti į seną vietą. Koplyčia buvo vėl atidaryta 1989 m. spalio 8 d. Tada ją pašventino Šiaulių dekanas Kleopas Jakaitis.

1992 m. rugsėjo 19 d. prie kapinių pašventintas lauko akmenų paminklas kaimo tremtinių ir partizanų atminimui. Su kitais į tremtį buvo išvežti ir koplyčios statytojo palikuonys Stanislovaičiai. Minint koplyčios 200 metų sukaktį, 1995 m. liepos 15 d. šalia vartų pastatytas jubiliejinis kryžius.


Sereikiai, koplyčia 2.JPG|Galinė dalis
Sereikiu koplycioje.jpg|Interjeras
Sereikiu koplycios stogelis.jpg|Bokštelis
Sereikiai, koplyčios kryžius.JPG|Smailės kryžius


## Šaltiniai

## Nuorodos

* Šiaulių rajono koplyčios 
* Lygumai. Stačiūnai (''versme.lt'')
Orongas

**Orongas** arba **čiras**, **tibetinė antilopė** (*Pantholops hodgsonii*) – dykaraginių (*Bovidae*) šeimos žinduolių rūšis, priklausanti **orongų** arba **tibetinių antilopių** (*Pantholops*) genčiai. Ši rūšis aptinkama  Tibeto kalnyne. Šios rūšies individų gamtoje liko mažiau nei 75000. Jų skaičius labai sumažėjo dėl brakonieriavimo. Orongai medžiojami dėl savo šiltos ir švelnios vilnos. Šiuo metu tarptautinė prekyba jų vilna griežtai draudžiama.

## Išnašos
BK-7 Lietuva

**BK-7 Lietuva** – pirmasis lietuviškas stiklaplastinis konstrukcijos sklandytuvas. Jis vėliau tapo visų vėlesnių atviros klasės sklandytuvų „Lietuva“ konstrukcijų LAK-9, LAK-10, LAK-12 prototipu. Sklandytuvo konstruktorius Balys Karvelis. Pastatytas 1972 m. Prienų Eksperimentinėje sportinės aviacijos gamykloje (ESAG).

Aerodinaminių savybių buvo siekiama gaminant tikslias liemens ir sparnų formas. Naudojant šalto kietėjimo epoksidines dervas, buvo formuojami trisluoksnės sandaros lukštai, atlikti stiklaplastinių mėginių bandymai, išbandytas stabilizatorius, liemens ir sparno statinis atsparumas. Siekiant aukštos paviršių kokybės, buvo bandomi įvairūs dažymo būdai ir dažai. Kabinos gaubtas buvo kokybiškai pagamintas iš organinio stiklo. Pociūnų aerodrome vykdytų bandomųjų skrydžių metu sklandytuvas rodė geresnius duomenis nei tuometinis geriausias serijinis sovietinis sklandytuvas A-15.

## Variantai
* **BK-7A**. Sukurtas 1975 m. 2,20 m ilgesni sparnai, pagerinta aerodinaminė kokybė, sparnuose įmontuoti S-H tipo interceptoriai (oro stabdžiai) palengvinti tūpimą. Buvo pastatyti iškart trys egzemplioriai: vienas statiniams bandymams (sulaužymui), o kiti du – skraidymų bandymams.

* **BK-7B, BK-7C**. Sukurti 1976 m. vasario–balandžio mėn. Konstrukciniai patobulinimai: pašalintas uodegos parašiutėlis, pailgintas kabinos gaubtas, uodegos ratukas pakeistas ramsčiu, klasikinis aukščio vairas – valdomu stabilizatoriumi, panaudota eleronų ir užsparnių sinchronizacija, pakeista sparnų lonžeronų konstrukcija.

## Techniniai duomenys
Sklandytuvas vienvietis. Jo išaugęs sparnų ilgis įgalino pasiekti aerodinaminę kokybę iki 48–50. Iš 1000 m aukščio gali nusklęsti 50 km atstumą.

## Nuorodos
* Sklandytuvai „Lietuva“: nuo BK-7 iki LAK-12
* BK-7 Lietuva sukūrimo istorija (''youtube.com'')
Frostbite

**Frostbite** – kompiuterinių žaidimų variklis, sukurtas bendrovės „EA Digital Illusions CE“, sukūrusios „Battlefield“ seriją. Pritaikytas Microsoft Windows, PlayStation 3, PlayStation 4, Xbox 360, Xbox One platformoms ir panaudotas daugeliui kompiuterinių žaidimų žanrų. Variklis pirmiausiai buvo naudojamas bendrovės „DICE“ sukurti pirmojo asmens šaudyklės tipo žaidimus, bet vėliau buvo pritaikytas ir tokiems žanrams kaip lenktynių, vaidmenų ar realaus laiko strategijos. Variklį žaidimų kūrimo procese naudoja daugelis bendrovės „EA“ studijų.

## Versijos ir žaidimai
Clarence Gilyard

**Klarensas Alfredas Džiliardas jaunesnysis** (*Clarence Alfred Gilyard, Jr.*; 1955 m. gruodžio 24 d. Mozes Leike, Vašingtone, JAV – 2022 m. lapkričio 28 d.) – afroamerikiečių aktorius, koledžo profesorius ir rašytojas. Žinomas už vaidmenis seriale „Volkeris, Teksaso reindžeris“, filmuose „Kietas riešutėlis“ (1988), „Oro gvardija“ (1986).

## Filmografija

## Šaltiniai

## Nuorodos
*
Zaviša

* Jurgis Algimantas Zaviša (1935–1998) – dailininkas architektas, buriuotojas, Neringos miesto politikas

;Istorinės asmenybės
* Andrius Kazimieras Zaviša (~1614–1678) – LDK valstybinis veikėjas
* Andrius Zaviša (~1557–1604) – LDK valstybinis veikėjas
* Andrius Zaviša (?–1630) – LDK valstybinis veikėjas
* Ignotas Zaviša (~1690–1738) – LDK valstybinis ir karinis veikėjas
* Jonas Karolis Daugėla Zaviša (1597–1661) – Vilniaus vyskupas
* Jonas Zaviša (~1550–1626) – LDK valstybinis veikėjas
* Kristupas Zaviša (1600–1670) – LDK valstybinis veikėjas
* Kristupas Stanislovas Zaviša (1660–1721) – LDK valstybinis ir karinis veikėjas
* Merkelis Zaviša (?–1592) – LDK valstybinis veikėjas
* Mikalojus Zaviša (~1585–1647) – LDK valstybinis veikėjas
* Zaviša Juodasis (~1379–1428) – lenkų riteris
Tiesiai iš Komptono

**Tiesiai iš Komptono** () – 2015 m. sukurta biografinė drama apie žymiosios XX a. amerikiečių hiphopo grupės „N.W.A” pradžią ir lipimą karjeros laiptais.

## Pagrindiniai aktoriai
: *Aktorius – vaidmuo*
* O’Shea Jackson – reperis Ice Cube
* Corey Hawkins – prodiuseris Dr. Dre
* Jason Mitchell – reperis Eazy-E
* Aldis Hodge – reperis MC Ren
* Neil Brown, Jr – reperis DJ Yella
* Paul Giamatti – muzikos vadybininkas Jerry Keller
* Marlon Yates – reperis The D.O.C
Bendroji aviacija

**Bendroji aviacija** () – civilinės aviacijos rūšis kuomet orlaiviai naudojami laisvalaikio, turizmo ar kitais tikslais (lėktuvų nuoma, ekskursijų organizavimas ir pan.), neturint iš anksto nustatyto tvarkaraščio ar maršruto, priešingai nei avialinijų veikloje. Taip pat šiai veiklai nepriklauso karo aviacija. Bendrojoje aviacijoje naudojami įvairūs orlaiviai – sklandytuvai, ultra lengvi orlaiviai, verslo klasės reaktyviniai lėktuvai ir kt. Didžioji dalis pasaulio aviacijos sudaro bendrosios aviacijos orlaivių eismas ir dauguma oro uostų aptarnauja tik šios aviacijos orlaivius.

Bendroji aviacija apima labai platų sąrašą veiklų – tiek komercinių, tiek nekomercinių, pavyzdžiui aeroklubai, skraidymo mokymas, orlaivių naudojimas žemės ūkyje, lengvųjų orlaivių priežiūra ir t. t.

Už bendrąją aviaciją Europoje atsakinga 2003 m. įkurta Europos aviacijos saugumo agentūra.

Šiaurės Amerikoje didžioji dauguma oro uostų aptarnauja tik bendrosios aviacijos orlaivius – iš viso JAV ir Kanadoje yra apie 6 300 bendrosios aviacijos oro uostų, tuo tarpu avialinijas, vykdančias savo veiklą pagal nustatytus tvarkaraščius, aptarnauja apie 560 oro uostų. Pasak JAV Orlaivių savininkų ir pilotų asociacijos, bendrosios aviacijos veikla sukuria apie 1 procentą JAV BVP ir sukuria apie 1,3 milijono darbo vietų.

Daugumoje šalių bendrąja aviacija ir jos saugumu rūpinasi nacionalinės aviacijos saugumo agentūros (Lietuvoje už tai atsakinga 2001 m. Civilinės aviacijos administracija), veikiančios pagal Tarptautinės civilinės aviacijos organizacijos taisykles.

## Šaltiniai
Europos aviacijos saugumo agentūra

**Europos aviacijos saugos agentūra** (EASA; angl. *European Aviation Safety Agency*) – 2002 m. įkurta Europos Sąjungos agentūra, atsakinga už aviacijos saugą Europoje. Pilnai veikti organizacija pradėjo 2008 m.

Pagrindinės agentūros veiklos apima aviacijos saugos strategijos valdymą, aviacijos produktų sertifikavimą, ES valstybių aviacijos agentūrų priežiūrą. Agentūroje dirba apie 700 darbuotojų iš visų ES narių. Pagrindinė agentūros būstinė yra Kelne, taip pat agentūra turi būstines Briuselyje, Vašingtone, Monrealyje ir Pekine.

## Veikla
Pagrindinės agentūros veiklos apima šiuos punktus:
* Aviacijos saugos taisyklių priežiūra;
* Aviacijos saugos programų priežiūra, kūrimas ir standartizacija;
* Orlaivių, variklių ir kitų dalių saugos ir aplinkosaugos sertifikavimas;
* Orlaivių dizaino organizacijų veiklos patvirtinimas;
* Trečiųjų šalių (ne ES) operatorių veiklos patvirtinimas;
* Europos Komisijos programos „užsienio orlaivių saugos užtikrinimas oro uostuose“ priežiūra;
* Aviacijos saugai skirtos medžiagos, statistikos rinkimas ir apdorojimas.

## Narės
Be ES narių šiai agentūrai priklauso ir Europos Laisvosios Prekybos Asociacijos narės – Lichtenšteinas, Norvegija, Šveicarija ir Islandija. Agentūra glaudžiai bendradarbiauja ir su kitomis organizacijomis.

## Taip pat skaitykite
* Tarptautinė civilinės aviacijos organizacija

## Nuorodos
* Agentūros tinklalapis

## Šaltiniai
Šikšnys

**Šikšnys** gali reikšti:

* šiaurinis šikšnys – lygianosinių šeimos sėslusis šikšnosparnis;
* vėlyvasis šikšnys – retas lygianosinių šeimos sėslusis šikšnosparnis.

* Marcelinas Šikšnys (1874–1970) – pedagogas, dramaturgas, poetas;
* Virginijus Šikšnys (g. 1956) – Lietuvos biochemikas, profesorius, fizinių mokslų daktaras.
* Kastytis Šikšnys (g. 1966) – prokuroras
Pleištas

**Pleištas** – prizmės formos mechanizmas, naudojamas įvairioms detalėms jungti, suspausti, atskirti, judesio arba sukimo momentui perduoti, taip pat kaip pjovimo ir kirtimo įrankis.  Tai labai senas mechanizmas, naudotas dar Senovės Egipte statybinių akmens blokų perskėlimui.   

## Naudojimas
Pleištas neleidžia detalėms pasisukti viena kitos atžvilgiu. Senovėje buvo gaminamas iš bronzos, medžio, dabar – daugiausia iš legiruoto plieno. Pleištus galima naudoti pakelti sunkius daiktus, taip pat sujungti įvairias detales, variklio mechanizmus.  Pagal formą pleištai skirstomi į skersinius, nuožulniuosius, prizminius ir segmentinius. Nuožulniaisiais pleištais daugiausia jungiami velenai su stebulėmis, prizminiai tvirtinami prie veleno sraigtais, skersiniai naudojami dinaminei apkrovai, segmentiniai tinka nedideliam sukimo momentui perduoti. 

## Šaltiniai
Sabrina Ferilli

**Sabrina Ferili** (); g. 1964 m. birželio 28 d. Roma) – italų kino ir teatro aktorė.

## Biografija
Sabrina Ferili gimė namų šeimininkės ir komunistų partijai priklausančio politiko šeimoje. Pirmas didesnis vaidmuo kine jai teko 1991 m. juostoje „Raudonplaukis amerikietis“, o 1993 m. juosta „Maniako dienoraštis“ buvo demonstruota Berlyno kino festivalyje. Aktorės populiarumas augo, 1996 m. ji kartu su Pippo Baudo ir Valeria Mazza vedė populiarų Sanremo muzikos festivalį. 

Šiuo metu aktorė yra sukūrusi daugiau kaip 70 vaidmenų kine ir televizijoje, taip pat teatre.

## Vaidmenys kine

* Portami la luna (1986)
* Caramelle da uno sconosciuto (1987)
* Rimini Rimini (1987)
* I picari (1988)
* Il frullo del passero (1988)
* Il volpone (1988)
* Rimini Rimini 2 (1988)
* Night Club (1989)
* Raudonplaukis amerikietis (1991)
* La strada di Ball (1991)
* Piccoli omicidi senza parole (1991)
* Moterys iš palėpės (1992)
* Vietato ai minori (1992)
* Naufraghi sotto costa (1992)
* Maniako dienoraštis (1993)
* Donne in un giorno di festa (1993)
* Il giudice ragazzino (1994)
* Anche i commercialisti hanno un'anima (1994)
* La bella vita (1994)
* Vite strozzate (1996)
* Ferie d'agosto (1996)
* Ritorno a casa Gori (1996)
* Arance amare (1997)
* Tu juokiesi (1998)
* Misteris 15 rutulių (1998)
* I fobici (1999)
* Le giraffe (2000)
* Le ali della vita (2000)
* A ruota libera (2000)
* L'acqua... il fuoco (2003)
* Christmas in love (2004)
* Eccezzziunale veramente - Capitolo secondo... me (2006)
* Natale a New York (2006)
* Visas gyvenimas prieš akis (2008)
* I mostri oggi (2009)
* Natale a Beverly Hills (2009)
* Vacanze di Natale a Cortina (2011)
* La grande bellezza (2013)
* Io e lei (2015)

## Pagrindiniai apdovanojimai

## Nuorodos

* Oficiali svetainė 
* IMDb profilis
Clarke Abel

**Clarke Abel** (1780 m. rugsėjo 5 d. − 1826 m. lapkričio 24 d.) – britų chirurgas, gamtininkas, tyrinėjo Kinijos, Indijos ir Indonezijos fauną ir florą.

## Biografija
1816 m. lydėjo Serą Džosefą Banksą į Pekiną, kaip ambasados ​​vyriausiasis medicinos pareigūnas ir gamtininkas. Šios išvykos metu 1818 m. parašė ir išleido veikalą „*Narrative of a Journey into the interior of China, and of a voyage to and from this country*“, kuris jį išgarsino kaip gamtininką.

Abelis – pirmasis Vakarų mokslininkas, pranešęs apie Sumatros orangutanų (*Pongo abelii*) egzistavimą Sumatros saloje. 1818 m. pirmasis surinko kininio vytmenio (*Abelia chinensis*) pavyzdžius ir sėklas.
Abelis taip pat buvo pirmasis mokslininkas, kuris aprašė orongų (*Pantholops hodgsonii*) rūšį 1826 m.

Abelis mirė Kanpure, Indijoje, sulaukęs 46 metų.

## Darbai
Standartinis autoriaus trumpinys ** C.Abel** yra naudojamas nurodyti šį asmenį kaip autorių, cituojant lotynišką binomą

* *Narrative of a Journey in the Interior of China and of a Voyage to and from that Country, in 1816 and 1817*. – London: Printed for Longman, Hurst, Rees, Orme, and Brown, 1818. – 420 p.

## Išnašos
Ingrida Mikelionytė

**Ingrida Mikelionytė-Sabonienė** (g. 1970 m. lapkričio 28 d. Vilniuje) – Lietuvos aktorė, grožio konkurso „Gražioji vilnietė-88“ nugalėtoja.

Atliko pagrindinį Agnės vaidmenį Raimondo Vabalo filme „Miškais ateina ruduo“ (1990 m.), vaidino kino studijos „Tadžikfilm“ komedijoje „Neįtikėtinas įvykis“ (1990 m., rež. R. Malikovas), dalyvavo filme „Arvydas Sabonis. 11“.

1990 m. birželio 15 d. Kauno rotušėje susituokė su krepšininku Arvydu Saboniu. Vaikai – Domantas, Tautvydas, Žygimantas, Aušrinė.

## Šaltiniai
Bulviniai blynai

**Bulviniai blynai** – riebaluose kepti blynai, kurių pagrindinis ingredientas yra bulvės. Dažniausiai gaminami iš tarkuotų arba trintų bulvių, bet taip pat kartais naudojama ir bulvių košė. Labiausiai paplitę Vidurio ir Rytų Europoje, žydų virtuvėje. Tradicinis Chanukos šventės patiekalas. Dažniausiai patiekiama su grietine, obuolių padažu arba džemu.

## Taip pat skaityti
* Lietuviška virtuvė
* Žemaičių blynai
Žemaičių blynai

**Žemaičių blynai** – riebaluose kepti bulviniai blynai. Tradicinis patiekalas lietuviškoje virtuvėje. Nuo kitų tradicinių bulvinių blynų išsiskiria tuo, kad blynai gaminami iš virtų bulvių ir yra kemšami įdaru (dažniausiai mėsa). Patiekiama su grietine, sviestu ar spirgais.

## Šaltiniai
Stačiūnų koplyčia

**Stačiūnų koplyčia** – katalikų koplyčia, stovinti  Stačiūnų kaimo kapinėse, Lygumų seniūnijoje, Pakruojo rajone, šalia kelio , kairiajame Obelės krante. Koplyčia uždaryta, supama gausių palaidojimų, tarnauja sandėliu veikiančių kapinių reikmėms. Kapinės užima 0,78 ha teritoriją.

Statinys liaudies architektūros formų, stačiakampio plano, užsibaigia trisieniu – apside. Priekiniu fasadu orientuotas į šiaurės vakarus – priekyje stovinčią Stačiūnų Šv. Lauryno bažnyčią. Senoji kapinių dalis aptverta akmenų mūro tvora.

## Istorija

Dabartinė medinė bažnyčia stovi nuo 1811 m. Stačiūnų parapija tapo savarankiška nuo Lygumų parapijos 1911 m. Apie kapinių koplyčios pastatymo metus nežinoma. Dar nuo sovietmečio joje nebuvo atliekamos bažnytinės apeigos.


Stačiūnai. Koplyčia.JPG|Koplyčia 2015 m.
Stačiūnai, kapinių vartai.JPG|Kapinių vartai priešais senąją mūro tvorą


## Šaltiniai

## Nuorodos

* Lygumai. Stačiūnai (''versme.lt'')
* Virtualiomis pėdomis po Mūšos kraštą. Stačiūnų kapinaitės su koplyčia
EA DICE

**Electronic Arts Digital Illusions Creative Entertainment AB** (plačiau žinoma kaip **EA DICE** ar tiesiog **DICE**) – Švedijos įmonė, kurianti kompiuterinius žaidimus. Įmonė įkurta 1992 m., o nuo 2004 m. priklauso bendrovei „Electronic Arts“. Įmonė sukūrė tokius žaidimus kaip „Battlefield“ serija, „Mirror's Edge“ ir „Star Wars Battlefront“.

## Istorija
„DICE“ kaip „Digital Illusions“ 1992 m. Vekšės (Švedija) mieste įkūrė buvusios demogrupės *The Silents* nariai: Ulf Mandorff, Olof Gustafsson, Fredrik Liliegren, Andreas Axelsson ir Markus Nyström.

Gana ilgą laiko tarpą, kol įmonės darbuotojai studijavo Vekšės universitete, įmonės biuras veikė viename iš studentų bendrabučio kambarių. Tuo laikotarpiu įmonė sukūrė populiariais tapusius kiniško biliardo žaidimus „Pinball Dreams“, „Pinball Fantasies“ ir „Pinball Illusions“, skirtus Amiga kompiuteriams. 1994 m. įmonė persikėlė į Geteborgą, kur veikė iki 2005 m., kai ten veikęs biuras buvo sujungtas su buvusios „Refraction Games“ įmonės biuru Stokholme.

1998 m. įmonė buvo įregistruota Švedijos vertybinių popierių biržoje. Išleidusi žaidimą „Battlefield 1942“ ir tolesnius tęsinius bei papildymus, įmonė sulaukė didžiulės sėkmės. „Battlefield“ serija ženkliai prisidėjo prie kompanijos populiarumo augimo. 2000 m. sausio mėn. įmonė įsigijo studiją „Refraction Games“ ir 90 % „Synergenix Interactive“ akcijų. Vėliau, 2001 m. kovą, buvo įsigyta Londone, Ontarijuje (Kanada), veikusi įmonė „Sandbox Studios“. 2004 m. įmonės bendroji vertė apytikriai siekė 55 mln. JAV dol. 

### „EA“ įsigijimas
2004 m. lapkričio mėn. „Electronic Arts“ pranešė ketinanti įsigyti visą cirkuliuojančių „DICE“ akcijų paketą, sumokėdama po 61 kroną už akciją. DICE direktorių taryba ragino akcininkus sutikti su tokiu pasiūlymu. 2005 m. kovo 31 d. bendrovei „Electronic Arts“ priklausė 62 % „DICE“ akcijų. 2006 m. spalio 2 d. „EA“ užbaigė sandorį sumokėdama po 67,75 kronų už akciją, viso įsigydama 2,6 mln. akcijų ir sumokėdama „DICE“ 175,8 mln. kronų. Po įsigijimo įmonė buvo pervadinta „EA Digital Illusions CE“.

## Sukurti žaidimai

### DICE Canada

## Pastabos

## Išnašos
Vytmenys

**Vytmenys** arba **abelija** (*Abelia*) – sausmedinių (*Caprifoliaceae*) šeimos augalų gentis. Gentyje yra apie 30 rūšių ir daugybė hibridų. Tai krūmai, užaugantys 1 – 6 metrų aukščio, natūraliai augantys rytinėje Azijoje (nuo Himalajų iki vakarų Japonijos) ir pietinėje Šiaurės Amerikoje (Meksika).

Tipinė šios genties rūšis yra kininis vytmenys (*Abelia chinensis*). Gentis pavadinta Clarke Abel garbei.

;Rūšys

;Hibridai
* Stambiažiedis vytmenys (*Abelia x grandiflora*) Hort. ex. Bailey
Kininis vytmenys

* *A. chinensis* var. *ionandra*

**Kininis vytmenys** () – sausmedinių (*Caprifoliaceae*) šeimos augalas, paplitęs Kinijoje, Taivane ir Japonijoje. Rusvu stiebu , blizgiais, mažais lapais, kurie rudenį tampa rusvai rudi. Iš vytmenių jis atspariausias šalnoms. Daugelyje šalių auginamas kaip dekoratyvinis krūmas.

;Sinonimai

* *Abelia hanceana* Mart. ex Hance
* *Abelia rupestris* Lindl.
* *Linnaea aschersoniana* Graebn.
* *Linnaea chinensis* (R.Br.) A. Braun & Vatke
* *Linnaea rupestris* (Lindl.) A. Braun & Vatke

## Išnašos
Pupinių senkapis

**Pupinių senkapis**, vadinamas *Kapukais* – senkapis, esantis Pupinių kaime, Varnių seniūnijoje, Telšių rajone. Palyginti nedidelė kalva stūkso apie 0,1 km į rytus nuo kelio , 1,2 km į vakarus nuo Janapolės. Šiauriniame senkapio pakraštyje įsikūrusi gyvenama sodyba su ūkio pastatais, vakarinėje pusėje telkšo Virvytės senvagė. Senkapis įrengtas pakilesnėje žemės vietoje, dalis teritorijos dirvonuoja, kita – apaugusi krūmokšniais. Objektas pažymėtas valstybinio paminklo ženklu. 

Senkapis yra Varnių regioninio parko teritorijoje. Įtrauktas į LR Kultūros vertybių registrą (unik. kodas ).

## Archeologiniai duomenys

Pupinių senkapis pirmą kartą tyrinėtas 1948 m., mokslinės ekspedicijos metu (vad. Adolfas Tautavičius, Pranas Kulikauskas). Archeologinų tyrimų metu surinkta žodinė aplinkinių gyventojų informacija. Pažymėtas faktas apie bažnyčią, kuri, anot vietinių gyventojų, stovėjusi į pietus nuo senkapio. Ekspedicijos metu, senkapio pietiniame ir vakariniame krašte buvo fiksuota iškasta žvyrduobė, kurios pjūvyje matėsi kapų duobių kontūrai. Žvyrduobės dugne mėtėsi paskiri žmonių kaulai. Tyrimų metu atidengti 6 palaidojimai, kurie fiksuoti iki 1 m gylyje. Šie palaidojimai atidengti tik suardytoje senkapio dalyje. Tyrėjai juos datavo XVII-XVIII a. Kape Nr.1 buvo rastas suardytas palaidojimas, kurį tyrėjai datavo XV a. ar net XIV a. pr. Archeologinių tyrimų ataskaitoje nėra situacinių planų bei kitų brėžinių, pagal kuriuos būtų galima tiksliai nustatyti tirtas vietas. Preliminari tyrimų vieta pažymėta tik pagal aerofotografijoje matomus reljefo nelygumus. Tikėtina, jog senkapyje (o gal ir jo aplinkoje) buvo laidota dar ir priešistoriniais laikais. 

2014 m. buvo atlikti žvalgomieji archeologiniai tyrimai ryšium su Pupinių senkapio teritorijoje bei apsaugos zonoje planuojama vesti nauja elektros trasa į senkapio pakraštyje esančią sodybą. Tikslas buvo nustatyti, ar planuojamose prieduobių kasimo vietose nėra žmonių palaidojimų bei patikslinti senkapio ribas.

## Šaltiniai
Vešėtinis

**Vešėtinis**, arba **Viešėtinis** – upė, tekanti Joniškio rajono ribose, Platonio kairysis intakas, įtekantis į Platonį Latvijos pasienyje, Vaineikių kaime, už 43,6 km nuo jo žiočių. Priklauso Lielupės mažųjų intakų baseinui, hidrologinis nr. 40010264.

Vešėtinio ištakos – Jankūnų apylinkėse, Joniškio rajono pietvakariniame pakraštyje. Vaga sureguliuota, išlaiko šiaurės rytų kryptį, beveik visame ilgyje teka lygiagrečiai Platoniui, tolydžio prie jo artėdama. Vešėtinis tik aukštupyje kerta nedidelę Maldenių miško teritoriją, toliau vingiuoja dirbamų laukų apsuptyje. Aukštupyje, apie 3 km atkarpoje nuo Toliočių iki Kyburių (ties sankirta su keliu ), Vešėtinis dėl hidrotechninių pertvarkymų teka viena vaga su kairiuoju intaku Suoklankiu (nr. 40010265). Žemupyje prateka per Daunoriškės gyvenvietę, kerta kelią . Turi smulkių bevardžių intakų.

Gyvenvietės prie Vešėtinio: Jankūnai, Toliočiai, Kyburiai, Ąžuolynė, Butniūnai, Šluostikiai, Daunoraičiai, Daunoriškė, Vaineikiai.

Tikėtina, kad upėvardis yra šaknies *vieš-* vedinys. Ši galėjusi reikšti „tekėti, bėgti“ (plg.  „tvenkinys“,  „liejasi, bėga“,  „vanduo“,  „klampus skystis, sultys“, sen.  „pelkė“).

## Šaltiniai
Moliūgaitis

**Moliūgaitis** (*Hodgsonia*) – moliūginių (*Cucurbitaceae*) šeimos augalas. Augalas žydi tik vieną naktį. Vaisių sėklos yra vartojamos maistui.

Britų botanikų Joseph Dalton Hooker ir Thomas Thomson, tyrinėjusių augalą Himalajuose, 1853 m. pavadintas Brian Houghton Hodgson garbei.

;Rūšys:

* Skiautėtalapis moliūgaitis (*Hodgsonia heteroclita*) (Roxb.) Hook.f. & Thomson 1853
* *[[Hodgsonia macrocarpa]]* (Blume) Cogn. 1881
Boeing Yellowstone projektas

**Boeing Yellowstone projektas** – specialus projektas, kuriuo Boeing padalinys Boeing Commercial Airplanes siekia visiškai atnaujinti savo orlaivių parką. Šiuo projektu bus visiškai atnaujintos lėktuvų kompozicinės medžiagos, padidintas elektronikos valdymo sistemų skaičius, naudojami nauji turboventiliatoriniai varikliai. Yellowstone vadinamas visas projektas, o atskiri lėktuvai vadinami Y1, Y2 ir Y3.

Pirmasis šio projekto lėktuvų, kuris pasirodė 2011 m., buvo Boeing 787 Dreamliner – pirminis jo kodinis pavadinimas buvo Y2.

## Boeing Yellowstone projektai
Boeing Yellowstone projektas dalinamas į tris dalis:

* **Boeing Y1** pakeis tokius lėktuvus kaip Boeing 737, 757 ir 767-200. Y1 lėktuvai padengs 100–250 keleivių talpumo lėktuvų rinką bei bus antrasis projekto etapas. 2011 m. Boeing pranešė, kad Y2 pasirodys 2020 m. Tačiau 2014 m. šis laikotarpis buvo nukeltas į 2030 m.
* **Boeing Y2** projektas pakeis 767-300 ir 767–400 lėktuvus. Taip pat šioje dalyje bus pakeistas ir 777-200. Projektas dalyvaus 250–350 keleivių talpinančių lėktuvų rinkoje. Ši projekto dalis tapo pirmąja pasirodžiusia, kai debiutavo Boeing 787 Dreamliner. Dreamliner konkuruoja su Airbus produktais – A330, A340 ir A350.
* **Boeing Y3** pakeis 777-300 ir 747 lėktuvus. Y3 padengs 350–600 ir daugiau keleivių talpinančių lėktuvų rinką. Planuojama, kad ši projekto dalis bus paskutinė iš visų Yellowstone dalių. Y2 konkuruos su Airbus A380 šeimos lėktuvais ir kitais didžiaisiais rinkos žaidėjais, kaip A350 (konkurentas A350-1000 pasirodys 2017 m.). 2010 m. Emirates kompanija, turinti didžiausią Boeing 777 lėktuvų parką pasaulyje, pradėjo derybas su kompanija dėl naujų lėktuvų įsigijimo ateityje. Naujieji Boeing 777X lėktuvai buvo pristatyti 2013 m. lapkričio 16 d. Dubajaus oro šventėje ir gavo 259 užsakymus.

## Šaltiniai
Elžbieta Laucevičiūtė

**Elžbieta Laucevičiūtė-Chadaravičienė** (g. 1949 m. spalio 25 d. Šiauliuose) – lietuvių aktorė.

## Biografija
Baigusi aktorystės studijas LTSR valstybinėje konservatorijoje, buvo Valstybinio jaunimo teatro aktorė, vėliau – fondų saugotoja Lietuvos teatro, muzikos ir kino muziejuje.

Buvo aktoriaus A.Chadaravičiaus (1935–2008) žmona.

## Filmografija
* Cilė Grigaitė – Žvangutis (rež. Gytis Lukšas, 1973, LKS)
* Medicinos sesuo – Lietaus lašai (rež. Bronius Morkevičius, 1981, LTV)
* Chameleono žaidimai (rež. Arūnas Žebriūnas, 1986, LKS)
* Kukučių sakmės (rež. Algirdas Lapėnas, 1987, LTV)
* Kurfiursto žmona – Fantastinė istorija (rež. Nikolajus Iljinskis, 1988, N.Dovženkos kino studija)
* Bilietas iki Tadž Mahalo (rež. Algimantas Puipa, 1990, LKS)
* Vaikai iš Amerikos viešbučio (rež. Raimundas Banionis, 1990, LKS)
* Ir ten krantai smėlėti (rež. Algimantas Puipa, 1991, LKS)
* Ponia Strong – Dvynukai ir dvynukės (rež. Kristina Gudonytė, LTV).

## Šaltiniai
Kristina Gudonytė

**Kristina Gudonytė** (1949 m. gruodžio 15 d. Kaune – 2023 m. sausio 21 d. Vilniuje) – lietuvių rašytoja, aktorė, režisierė, scenaristė.

## Biografija
Studijavo germanistiką Vilniaus universitete, baigė aktorystės studijas LTSR valstybinėje konservatorijoje (H.Vancevičiaus kursą). Dešimt metų dirbo Lietuvos nacionaliniame dramos teatre.

Išleido knygas „Blogos mergaitės dienoraštis“ (2009), „Ida iš šešėlių sodo“ (2012) (abi pripažintos geriausiomis metų knygomis paaugliams), „Su meile Arina“ (2011), „Gėlių dvaras“ (2011), „Jie grįžta per pilnatį“ (2015).

2014 m. K. Gudonytei už kūrybą vaikams ir paaugliams, įtaigų intelektualinį ir psichologinį turinį ir jautrumą gimtajai kalbai buvo paskirta Švietimo ir mokslo ministerijos įsteigta Vaikų literatūros premija.

## Filmografija
* 1974 m. – Perskeltas dangus, rež. Marijonas Giedrys, LKS
* 1976 m. – Vokiečių karininkė – Sodybų tuštėjimo metas, rež. Almantas Grikevičius, LKS
* 1980 m. – Gieda gaideliai, rež. Mamertas Karklelis, LTV
* 1980 m. – Faktas, rež. Almantas Grikevičius, LKS
* 1981 m. – Zina – Lošimas be kozirių, rež. Algimantas Kundelis, LKS
* 1982 m. – Turtuolis, vargšas..., rež. Arūnas Žebriūnas, LKS
* 1988 m. – Filialo darbuotoja – Filialas, rež. Jevgenijus Markovskis, Belarusfilm
* 1994 m. – Dvynukės, scenarijaus autorė ir režisierė, LTV
* 1996 m. – Dvynukai ir dvynukės, scenarijaus autorė ir režisierė, LTV
* 2008 m. – Moterys meluoja geriau, scenarijaus autorė, Videometra
* 2009 m. – Nemylimi, scenarijaus autorė, Videometra
* 2014 m. – Pavogta laimė-3. Pavojinga sąjunga, scenarijaus autorė, VRS grupė
* 2014 m. – Gyvenimo receptai, rež. Mantas Verbiejus, VRS WPI Vilnius.

## Bibliografija
* Gėlių dvaras: romanas vaikams, kurie jau šį tą išmano apie gyvenimą. – Vilnius: Lietus, 2002, 2011.
* Gėlių dvaras: romanas vaikams, kurie jau šį tą išmano apie gyvenimą (Brailio raštu). – Vilnius: Brailio spauda, 2002.
* Blogos mergaitės dienoraštis: romanas. – Kaunas: Laisvos valandos, 2009.
* Su meile Arina. – Kaunas: Laisvos valandos, 2010.
* Ida iš šešėlių sodo: romanas paaugliams apie meilę ir amžinybę. – Vilnius: Tyto alba, 2012, 2016.
* Ida iš šešėlių sodo: romanas paaugliams apie meilę ir amžinybę (Brailio raštu). – Vilnius: Lietuvos aklųjų biblioteka, 2013.
* Дневник плохой девчонки = Blogos mergaitės dienoraštis: для ст. шк. возраста (перевод с литовского А. Васильковой). – Москва: Самокат, 2013, 2014.
* Jie grįžta per pilnatį: romanas. – Vilnius: Tyto alba, 2015.
* Ida iš šešėlių sodo: romanas paaugliams apie meilę ir amžinybę. – Vilnius : Tyto alba, 2016.
* Drugeliai virš bedugnės: romanas. – Vilnius : Tyto alba, 2017.
* Blogos mergaitės dienoraštis: romanas. – Vilnius : Tyto alba, 2019.
* Ida iš šešėlių sodo: romanas paaugliams apie meilę ir amžinybę. – Vilnius : Tyto alba, 2019.
* Ida iš šešėlio sodo: romanas paaugliams apie meilę ir amžinybę. – Vilnius: Tyto alba, 2021.

## Šaltiniai

## Nuorodos
* KRISTINA GUDONYTĖ. AŠ IR KITAS MANO AŠ: IR MENININKAS GALI BŪTI LAIMINGAS (bernardinai.lt)
Julio Cortázar

**Chulijas Florensijus Kortasaras** (*Julio Florencio Cortázar*; 1914 m. rugpjūčio 26 d. Briuselyje – 1984 m. vasario 12 d. Paryžiuje) – argentiniečių rašytojas, vertėjas ir intelektualas, gimęs Belgijoje.

Laikomas vienu originaliausių ir įdomiausių savo laikmečio autoriumi. Dažnai priskiriamas magiškojo realizmo, o kartais ir siurrealizmo srovėms.

## Bibliografija
### Vertimai į lietuvių kalbą:
* Žaidžiame „klases“: romanas. Iš ispanų kalbos vertė Valdas V. Petrauskas. – Vilnius: Alma littera, 2006. – 592 p.
* „62. Pasidaryk pats“: romanas. Iš ispanų kalbos vertė Valdas V. Petrauskas. – Vilnius: Alma littera, 2008. – 272 p.
* „Kronopų ir garsenybių istorijos“. Iš ispanų kalbos vertė Jordana Gonzalez Cruz ir Daina Matikonytė. – Vilnius: Alma littera, 2008. – 78 p.
* „Žaidimas baigtas“: apsakymai. Iš ispanų kalbos vertė Valdas V. Petrauskas. – Vilnius: Baltos lankos, 2011. – 168 p.

## Šaltiniai
Kušamenas

**Kušamenas** () – gyvenvietė Argentinoje, Čubuto provincijos šiaurės vakaruose, į rytus nuo El Maiteno. Departamento centras. Praeina krašto kelias El Maitenas–Puerto Madrinas. Verčiamasi daugiausia gyvulininkyste, žemės ūkiu. Veikia krašto muziejus.

Vietovardis mapučių kalba reiškia „krūmynai, tyrai“.
Battlefield Hardline

**Battlefield Hardline** – pirmojo asmens šaudyklės tipo kompiuterinis žaidimas, sukurtas įmonės „Visceral Games“, dirbant kartu su bendrove „EA DICE“. Žaidimas išleistas 2015 m. kovo 17 d. Šiaurės Amerikoje, kovo 19 d. Europoje ir kovo 20 d. Jungtinėje Karalystėje. Pritaikytas Microsoft Windows, PlayStation 3, PlayStation 4, Xbox 360 ir Xbox One platformoms. Kitaip nei kiti „Battlefield“ serijos žaidimai, ši dalis yra orientuota į nusikalstamo pasaulio veiklą, kovą su korupcija.

## Žaidimo stilius
Pagrindinės grupuotės žaidime yra S.W.A.T ir nusikaltėliai. Žaidėjai turi prieigą prie įvairių karinių ginklų ar policijos įrangos, tokios kaip antrankiai arba tazeriai, ir galimybę vairuoti tam tikras transporto priemones

## Siužetas
Majamio miestas yra įsivėlęs į karą su narkotikais, kuriame pareigūnas Nikas Medosa, ką tik tapęs detektyvu kartu su su savo partnere Khai Minh Dao seka nusikalstamumo grandine, palaikančia narkotikų verslą. Detektyvai išsiaiškina, jog korupcija gali neigiamai paveikti abi įstatymo puses.
Nykštukinis šernas

* *Sus salvanius*

**Nykštukinis šernas** (*Porcula salvania*) – kiaulinių (*Suidae*) šeimos gyvūnų rūšis, priklausanti ***Porcula*** genčiai. Anksčiau šie gyvūnai buvo aptinkami Indijoje, Nepale ir Butane, bet dabar jų yra išlikę tik Asame (apie 150 individų).

Hodgsonas pirmą kartą aprašydamas šią rūšį, priskyrė monotipiniai *Porcula* genčiai, bet vėliau buvo perkelta į šernų (*Sus*) gentį ir pavadinta *Sus salvanius*. Bet 2007 m. atlikta genetinė analizė parodė, kad pirminė klasifikacija buvo teisinga.

## Išnašos
Kamaronesas

**Kamaronesas** () – gyvenvietė Argentinoje, Čubuto provincijos rytuose, Argentinos jūros (Kamaroneso įlankos) pakrantėje, 240 km į šiaurę nuo Komodoro Rivadavijos. Florentino Amegino departamento centras. Keliai į Rosoną, Las Plumasą, Puerto Viserą. Verčiamasi žvejyba (ypač krevečių – nuo to ir pavadinimas, nes isp. *camarones* reiškia „krevetės“). Aplinkiniuose skardžiuose ir uolose yra jūrų liūtų gulyklos, paukščių kolonijos. Piečiau esantis Dos Bajaso kyšulys paskelbtas gamtos draustiniu. Kamaronese veikia Perono muziejus (miestelyje vaikystėje gyveno būsimasis prezidentas Chuanas Peronas). Vyksta kasmetinė lašišų šventė.

## Istorija

XIX a. pab. Kamaroneso įlankos pakrantėje apsistodavo jūriniai laivai. 1900 m. įkurta Kamaroneso gyvenvietė.
San Chorchės įlanka

**San Chorchės įlanka** () – Atlanto vandenyno pietvakarinės dalies – Argentinos jūros – įlanka. Įsiterpusi į Patagonijos rytinę pakrantę ties Čubuto ir Santa Kruso provincijomis (Argentina). Iš šiaurės riboja Dos Bahijaso kyšulys, iš pietų – Tres Puntaso kyšulys. Ilgis 148 km, plotis iki 244 km, vidutinis gylis – 73–101 m.

Pakrantės skardingos, yra nedidelių užutėkių (Bustamantės, Solano, Olivijos, Langaros, Malaspinos ir kt.). Įlankoje ir jos pakrantėse gausu jūrinės gyvūnijos (pingvinai, jūrų liūtai, orkos, banginiai, įvairūs jūriniai paukščiai). San Chorchės įlanka yra svarbi žvejybinė akvatorija. Pakrantėse išgaunama nafta, gamtinės dujos.

Svarbiausi uostai ir pakrančių miestai: Komodoro Rivadavija, Rada Tilis, Kaleta Olivija, Bahija Bustamantė.

XVI a. manyta šį telkinį esant upės žiotimis, jis vadintas *río Cananor*. 1746 m. rasta, kad tai įlanka, ir pavadinta Šv. Jurgio vardu.
Gastrė

**Gastrė** () – gyvenvietė Argentinoje, Čubuto provincijos šiaurėje, Patagonijos tyruose, Gastrės Pampoje. Departamento centras. Praeina krašto kelias El Maitenas–Puerto Madrinas. Verčiamasi daugiausia avininkyste. Mina Anchelos vietovėje kasamas auksas, sidabras, galenitas.

Vietovardis kildinamas nuo mapučių žodžio *kashtrük* („žaibas“). XX a. pab. Argentinos nacionalinė atominės energijos komisija rengė planus Gastrės apylinkėse įrengti giluminius atominių atliekų sąvartynus.
Teka

**Teka** (, ) – gyvenvietė Argentinoje, Čubuto provincijos vakaruose, ~100 km į pietryčius nuo Eskelio, prie Tekos upės ir kalnagūbrio. Laginjeo departamento centras. Teka yra ties kelių *[[Ruta Nacional 40]]* ir *[[Ruta Nacional 25]]* sankryža, kelias į Korkovadą. Verčiamasi avininkyste, galvijų auginimu. Yra žymaus tehuelčų kasiko Inkajalio kapavietė.

Vietovė Tekos pakrantėje seniau buvo tehuelčų, mapučių žiemavietė.
Visceral Games

**Visceral Games** (buvusi **„EA Redwood Shores“**) – amerikiečių video žaidimų kūrimo studija, priklausanti bendrovei „EA“. Studija geriausiai žinoma už kritikų pripažinimo sulaukusią žaidimų seriją „Dead Space“. Taip pat sukūrė naująją žaidimų serijos „Battlefield“ dalį „Battlefield Hardline“.

## Sukurti žaidimai
Las Plumasas

**Las Plumasas** (, ) – gyvenvietė Argentinoje, Čubuto provincijos vidurinėje dalyje, Čubuto upės pakrantėje, Slyvų arba Kankinių slėnyje (*Valle de los Mártires*). Martireso departamento centras. Praeina plentas *[[Ruta Nacional 25]]*, kelias į Kamaronesą. Verčiamasi gyvulininkyste. Yra katalikų bažnyčia.

1928–1961 m. iki Las Plumaso ėjo geležinkelis iš Rosono. Gyventojų skaičius dėl bedarbystės, sausrų Las Plumase mažėja sparčiausiai visoje šalyje.

## Šaltiniai
Paso de Indjosas

**Paso de Indjosas** (, ) – gyvenvietė Argentinoje, Čubuto provincijos vidurinėje dalyje, Patagonijos plokščiakalnyje. Departamento centras. Praeina plentas *[[Ruta Nacional 25]]*, kelias į Sarmjentą. Verčiamasi gyvulininkyste. Yra katalikų bažnyčia.

XX a. pr. čia įsikūrė vokietis Teodoras Štroblas, jis pastatė viešbutį. Pradžioje vietovė vadinta *La Herrería*.